Ol saebakriminol oli yusum ol botnet blong givimaot ol spam imel mesej, spredem ol vaeres – wetem ol spaewe, mekem frod mo stilim aidentiti, atakem ol kompiuta mo seva, mo mekem ol atak blong DDoS (distributed dinael blong sevis).
Samtaem yu save luksave sapos wan kompiuta i bin infekted sapos hem i stap ron slo. Sapos i hapen olsem, mekem wan skan, o sapos yu gat daot, askem wan IT/data sekuriti speselis.
Hao nao ol kompiuta blong yu i save kam pat long wan bonet
Ol kompiuta oli save kam pat long wan botnet lo semak wei we oli kasem eni malwea:
- Taem yu openem ol atajmen long ol imel we oli gat malwe long olgeta tru long rod blong wan Trojan hos prokram. Long kes ya, Trojan ia hem i save dilitim hem wan taem we kompiuta hem i infekted, o hem i save stap blong apdeit mo holemtaet ol modul blong malwe ia.
- Taem yu visitim ol websaet we oli gat ol malwe. Hem i save hapen taem yu klikim ol link we oli save mekem ol problem, long ol imel o long ol pos long sosel netwoking, o taem yu visitim ol saet we oli infekted.
- Pia-tu-pia (P2P) – blong eksplenem, oli spred long wan kompiuta go long wan narawan tru long wan netwok, ol storej divaes we oli infekted o tru long intanet.
Ol risk
- Netwok blong yu hem i kasem spaewe we i save gat akses long ol data mo ol transaksen blong yu.
- Oli save yusum ol kompiuta blong yu blong mekem ol bigfala transmisen blong ol spam imel.
- Oli save yusum ol kompiuta blong yu blong pasem adwe go long ol nara kompiuta.
- Oli save yusum ol kompiuta blong yu blong klik frod, we hem i visitim ol websaet we oli jusum, blong mekem ol giaman web trafik, mo hem ia bae yu no save nomo long hem.
- Oli save yusum ol kompuita blong yu blong mekem ol atak blong DDoS (distributed dinael blong sevis), taem we:
- Plante defren sistem i givimaot wan bigfala namba blong ol rikwes go long wan webseva blong oli mekem se webseva ia bae i ovalod afta bae i had blong hem i save sevisem ol stret mo trufala rikwes, o
- Plante defren sistem oli wokem givim ol fon kol long viktim we i bae i mekem oli save les long ol fon kol ia.
Protektem okanasesen blong yu
- Jusum wan intanet sekuriti sofwe we yu save trastem, we hem i stret long ol nid blong oganasesen blong yu, mekem sua se hem i mas apdeit mo swij on oltaem.
- Aninstol long wan antivaeres program bifo yu instolem wan nara wan.
- No openem eni fael we i stap long wan imel we wan man o adres we yu no save o gat daot long hem i sendem kam long yu.
- No klikim ol link long ol imel o ol pos blong sosel netwoking we yu no save o gat daot long hem.
- Tingbaot se ol imel we yu luk se ol fren o kolig blong yu i sendem Kam long yu – iven wetem ol adres we yu save trastem – i save mekem frod i tek ples from se ol divaes blong olgeta we oli sendem imel kam long yu oli kasem malwe, o ol kriminol i trikim yu wetem ol adres blong olgeta.
- Tekem kea taem yu stap yusum ol USB divaes we save konek (olsem ol memori stik, ol ekstenol draev, ol MP3 pleia) from se fulap i save garem ol malwe insaed long olgeta.
- Tekem kea taem yu stap yusum ol CD/DVD from se oli save gat ol vaeres tu long olgeta.
- No openem eni fael we i kam long ol web-bes dijitol fael deliveri kampani olsem Hightail (bifo oli bin talem se YuSendIt) mo Dropbox) we wan man o adres we yu no save or gat daot long hem i bin aplodem.
- Swij on long makro proteksen long ol Maekrosof Ofis aplikesen olsem Wod mo Eksel.
- Pem sofwe nomo we yu trastem long ol kampani we yu trastem mo mekem sua se hem i mas apdeit oltaem.
- Taem yu stap daonlodem wan fri sofwe, lukaot gud se bae hem i no mas mekem problem.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn